Manimenos, a radiz d'o problema contina estando en a industria mesma: os reparadors troban dificultatz como unidatz selladas imposibles de desarmar y rearmar, unidatz fabricadas seguindo un proceso automatizau que, en reproducir-lo manualment con fins de reparación, cheneran un coste de man d'obra mayor que o coste d'o producto nuevo, u bien, dreitament a imposibilidat d'aconseguir repuestos, ya siga porque nunca han saliu a la venda como tals u porque deixoron de fabricar-se seguntes o calandario d'obsolescencia programada que siguió a unidat.